Diari Oficial de la Generalitat Valenciana


Sumari del DOGV 6564, del 13-07-2011 (2011/7560)

Notificació de la sentència dictada en el judici ordinari número 1297/2010.
---------------------------------------------------------------------------

### Dades del document

Número de DOGV
:   6564

Data del DOGV
:   13-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7560


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici ordinari número 1297/2010. [2011/7560]  
Judici ordinari 001297/2010  
Demandant: Banque PSA Finance Holding.  
Procuradora: Isabel Caudet Valero.  
Demandat: Ricardo de Arriba Sánchez.  
Procurador/a: -  
Carmen Sebastián Sanz, secretària judicial del Jutjat de Primera Instància número 27 de València, mitjançant aquest edicte, faig saber:  
Que en aquest Jutjat se segueix el procediment ordinari 001297/2010, a instàncies de Banque PSA Finance Holding contra Ricardo de Arriba Sánchez, en què s'ha disposat notificar la sentència dictada en aquestes actuacions al demandat que està en parador ignorat, Ricardo de Arriba Sánchez, la qualo té la dispositiva, literalment, com segueix:  
  
«Dispositiva  
Estime la demanda interposada per la procuradora Isabel Caudet Valero, en nom i representació de Banque PSA Finance Holding sucursal a Espanya, contra Ricardo de Arriba Sánchez, i condemne l'esmentat demandat a pagar a l'actora la suma de 15.170,70 euros més els interessos corresponents; tot això amb la condemna expressa a costes a la part demandada.  
Contra aquesta resolució es pot interposar un recurs d'apel·lació davant de l'Audiència Provincial de València (article 455 LECn), que cal preparar mitjançant un escrit que s'ha de presentar en aquest Jutjat dins del termini de cinc dies hàbils següents a la notificació, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LECn).  
Informació sobre el dipòsit per a interposar un recurs:  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra aquesta resolució, es constituirà un dipòsit de 50 euros, que es tornarà només en el cas que el recurs siga estimat.  
El dipòsit ha de constituir-lo ingressant la quantitat esmentada en el banc Banesto, en el compte corresponent a aquest expedient número 4084/0000/02/1297/10 indicant, en el camp «Concepte» el codi «02 civil-apel·lació», i la data de la resolució objecte de recurs amb el format dd/mm/aaaa.  
En el cas de realitzar l'ingrés mitjançant transferència bancària, després de completar el codi del compte corrent (1388-6616-89-5317661107), s'indicarà en el camp "Concepte" el número de compte, el codi i la data en la forma que s'exposa en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Porteu l'original d'aquesta resolució al llibre de sentències civils que amb aquest efecte hi ha a la secretaria d'aquest Jutjat, i deixeu-ne una testimoniança en les actuacions.  
Aquesta és la meua sentència, que jutjant definitivament en aquesta instància pronuncie, mane i firme».  
I perquè valga d'edicte de notificació de la sentència al demandat, en parador ignorat, estenc aquest edicte, que es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.  
  
València, 13 d'abril de 2011.- La secretària judicial: Carmen Sebastián Sanz.